07/05/2015 | Administración LocalMunicipal
Oroso
Incoación de expediente de investigación de titularidade de ben. Camiño en A Barreira, parroquia de Calvente

O 23/04/2015 o alcalde ditou a seguinte Resolución: Logo de ver a solicitude do 23/10/2014 de desafectación dun camiño publico en Fonte da Eira, n o núcleo rural de A Barreira, presentada por dona Diana Carolina Subirachs Mayordomo o 27/10/2014 (RE 5515). Logo de ver a providencia de alcaldía do 28/10/2014 pola que se abre un período de información previa co fin de coñecer as circunstancias do caso e a conveniencia ou non de iniciar o procedemento correspondente. Logo de ver o informe do arquitecto municipal do 10 de abril de 2015 que considera a posible existencia dun camiño público pero que non se atopa inscrito no Inventario Municipal. Co fin de clarexar a existencia ou non dun camiño público como paso previo a resolver a solicitude de desafectación solicitada por dona Diana Carolina Subirachs Mayordomo e tendo en conta os artigos 44, 45, 46, 49 e 50 do Real decreto 1372/1986, do 13 de xuño, polo que se aproba o Regulamento de bens das entidades locais, os artigos 80 e 81 da Lei 30/1992, do 26 de novembro, de réxime xurídico das administracións públicas e do procedemento administrativo común, RESOLVO: PRIMEIRO. Que se incoe o expediente de investigación da titularidade do seguinte ben, que presuntamente pertence á corporación local, incorporando ao expediente todos os antecedentes e datos que consten relativos ao mesmo: - Camiño público no núcleo de A Barreira na parroquia de Calvente, Oroso, constituído en tres tramos: - Tramo 1: entre as leiras 708 e 709 do plano de Concentración Parcelaria Anxeles-Calvente-Pasarelos - Tramo 2 entre leira 710 e zona excluída do plano de Concentración Parcelaria Anxeles-Calvente-Pasarelos - Tramo 3 entre leira 709 e zona excluída do plano de Concentración Parcelaria Anxeles-Calvente-Pasarelos SEGUNDO. Expoñer esta Resolución ao público por un prazo de quince (15) días mediante a publicación de anuncio no Boletín Oficial da Provincia e no taboleiro de anuncios do Concello, abrindo un trámite de información pública por prazo dun mes, contado desde o día seguinte ao decimo quinto día da publicación, para que as persoas afectadas polo expediente de investigación poidan alegar por escrito todo o que consideren conveniente para o seu dereito. TERCEIRO. Que se lles notifique aos afectados polo expediente de investigación que resulten coñecidos e identificables. CUARTO. Que se traslade o acordo de iniciación á Administración Xeral do Estado e á da Comunidade Autónoma para que, de ser o caso, poidan facer valer os seus dereitos e alegar o procedente. Oroso, 23 de abril de 2015 O alcalde Ante min, o secretario Manuel Miras Franqueira Federico Suárez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 28 de abril de 2015 O alcalde Manuel Mirás Franqueira